ক'ৰ'নাত মৃত্যু হোৱা প্ৰথমটো ঘটনা সংঘটিত হৈছে অসমত। ৰাজ্যখনৰ ২৮ নম্বৰ COVID-19 পজিটিভ ৰোগীজনৰ নিশা প্ৰায় ২ মান বজাত মৃত্যু হয়।
মহামাৰী ভাইৰাছবিধত আক্ৰান্ত হাইলাকান্দিৰ এই লোকজন শিলচৰ মেডিকেল কলেজ হাস্পতালত মৃত্যুবৰণ কৰে।
নিশাই এই কথা টুইটাৰযোগে জনাইছে স্বাস্থ্য মন্ত্ৰী মন্ত্ৰী ড০ হিমন্ত বিশ্ব শৰ্মাই।
লোকজনৰ শেহতীয়া অৱস্থা সংকটজনক বুলি বৃহস্পতিবাৰে বিয়লি টুইটাৰযোগে মন্ত্ৰী হিমন্ত বিশ্ব শৰ্মাই জনাইছিল।
উল্লেখযোগ্য যে অসমত যোৱা মঙলবাৰে হাইলাকান্দিৰ এই COVID-19 পজিটিভ ব্যক্তিজনক চিনাক্ত কৰা হৈছিল।
হাইলাকান্দিৰ উক্ত লোকজনে শেহতীয়াকৈ ছৌদি আৰৱ ভ্ৰমণ কৰি আহিছিল।
ইফালে বৃহস্পতিবাৰে ধুবুৰীৰ এজন লোকৰ শৰীৰত ক'ৰ'না ভাইৰাছ ধৰা পৰে। COVID-19 পজিটিভ এই ৰোগীজনৰ সৈতে অসমত এই পৰ্যন্ত মুঠ কৰ'না ভাইৰাছ আক্ৰান্ত ৰোগীৰ সংখ্যা ২৯ জনলৈ বৃদ্ধি পালে। আৰু ইয়াৰে এজনৰ মৃত্যু হয়।
অসমত চিনাক্ত হোৱা ২৯ গৰাকী COVID-19 আক্ৰান্তৰ ২৮ গৰাকীৰেই দিল্লীৰ নিজামুদ্দিনৰ জামাতৰ সৈতে সম্পৰ্ক আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
